Lav et referat af nedenstående tekst:

Tekst:
Det blev en fest, ligesom arrangørerne havde ønsket sig, da Femhøje Festival 16. juli for første gang blev afviklet midt i Hjørring. - Alle var glade, den lokale opbakning var stor, og vi havde en god dag, men der var bare ikke nok, der deltog, siger Rikke Ejsenhardt og tilføjer, at der var omkring 3.000 solgte billetter til festlighederne, der blandt andet talte koncerter med TV2 og Scarlet Pleasure. Derfor har hun og Sanne Godtliebsen kastet håndklædet i ringen og besluttet, at der næste sommer ikke bliver en version to af Femhøje Festival. - Vi tør simpelthen ikke, for vi ved ikke, om det kan bære i den tid, vi lever i nu med inflation og høje priser. Vi ved, at billetsalget generelt i Danmark er maks presset lige nu, og så er det ekstra svært at skulle skabe en festivaltradition, siger Rikke Ejsenhardt. Hun vil dog ikke afvise, at der længere ude i fremtiden kan blive en ny version af Femhøje Festival, men det vil i givet fald ikke udelukkende være hende selv og Sanne Godtliebsen, der kommer til at stå for det. - Vi må nok erkende, at det er et stort arbejde for os to alene, når vi også har to fuldtidsjobs ved siden af, ligesom det økonomisk også udelukkende har været os som privatpersoner, der har lagt hånden på kogepladen. Men i en anden konstellation kunne vi være med, og der er ingen tvivl om, at der er lokal opbakning i byen, og mange havde en rigtig god dag på festivallen, siger Rikke Ejsenhardt, som selv er event- og aktivitetschef i Hjørring Handel, mens Sanne Godtliebsen er indehaver af butikken House & Jeff i Hjørring.

Referat:
Femhøje Festival i Hjørring bliver ikke til noget næste sommer. Det meddeler arrangørerne Rikke Ejsenhardt og Sanne Godtliebsen.